Nyeste Skilderie af Kiøbenhavn, 1810-01-06
Politisk Oversigt. Europas politiske Stilling har i Slutningen af det ny Aarhundredes første Decennium antaget en ganske ny Skikkelse. Den store Napoleon nærmer sig alt mere og mere sit store Maal, som ingen Dødelig har aabnet, og som en vidunderligSkjebnes Haand synes at lede ham til. Kun to Hovedfiender har han endnu at bekjæmpe, og ere disse overvundne, kan han som en Halvgud see fra sin Trone ned paa de Kloder, der bevæge sig efter hans Bud. Men at det foresatte Maal endnu langt fra ikke er opnaaet, fremlyser af Keiserens nylig yttrede Ord: "at han ønsker endnu at leve i tredive Aar, for endnu i tredive Aar at kunne tjene sine Undersaattere, see sit store Rige befæstet, og alle sine udkastede Velfærdsplaner forskjønne sit dyrebare Frankrige." Kaster man et flygtigt Blik paa hvad denne store Monark har udrettet i de henrundne ti Aar, saa kan man ikke andet end blive svimmel, ved at tænke sig alt hvad der endnu vil skabes og omskabes ved hans ligesaa frugtbare Genie som næsten ubegrændsede Magt i de næste tre Decennier. Held os, at Skjebnens Bog er ulæselig for os, Held os, at vi lige saa lidet kunne see ind i Fremtidens Helligdom som i den straalende Middagssol. - Vel ere tredive Aar et langt Tidsrum, og en Alder af 70 Aar allerede for tre Aartusinder bleven betragtet som Livets Maal, der af faa Dødelige opnaaes, men man bør haabe, at Lykken, som altid har været den store Mand gunstig, mellem Jtaliens Bjerge som paa Cairos Slætter, paa det Skib, der førte ham fra Ægypten til Frankrige, som i Raadsforsamlingen i Paris, ved Marengo, som i Polen, i Preussen, som i Østerrige, ogsaa vil formaae Parcen til at spinde hans Livstraad saa langt som mueligt. Hans stærke Constitution, hans tarvelige Levemaade og hans i saa mange Feldttoge hærdede Legeme lover ham et langt og karskt Liv. Ogsaa have de Regenter, der lignede ham meest i Aandsstorhed og Heltedaad, opnaaet en høi Alder. Carl den Store blev 74 Aar og Frederik den Store ligesaa gammel. Frankrige og Napoleon ere begge i deres meest blomstrende Alder. Denne, kun 40 Aar gammel, forener Mandens Mod og Sielstyrke med Ynglingens Fyrrighed; dette, som gjenfødt Monarkie neppe syv Aar gammelt, besidder den indvortes og udvortes Magt, som endnu intet Rige i Verden, i ældre eller nyere Tider har besiddet. Hvor tvivler endnu om, at Napoleon, som han nylig sagde, med Himlens Hielp og hans Folkeslags Kjerlighed, vil overvinde alt hvad der modsætter sig hans store Planer, Ven ligesom Lykken hidtil har været den Jldstøtte, der ledsagede Napoleon i alle hans Jdrætter, saaledes synes Ulykken at være Engelen med det dragne Sværd, der forfølger Engellænderne hvor de kun lade sig see paa Fastlandet; ja, selv der, hvor Frankriges frygtelige Vaaben ikke kunne naae dem, kjæmper Naturen imod dem med Sygdomme, og andre Plager. Ydmygede og slagne have de maattet forlade Walcheren, og den eneste Frugt af deres uhyre Anstrængelse var den vandalske Hevn, at de ødelagde med Jld hvad deres ryggesløse Hænder ikke kunde bortføre. Det ulykkelige og ved Forræderie tagne Vissingen, som, gjennemskaaret af store og dybe Canaler, er een af Verdens berømteste Havne, der beqvemt kan rumme en heel Flaade, have de søgt at hærie ved uhørte Midler. Det kostbare Bassin have de ødelagt ved anlagte Miner, og de offentlige Bygninger have de sat i Brand med Morderfakler, ja, hvad der er endnu værre end dette, de have endog valgt til det Hærværk en Dag, da det blæste stærkt, og hele Staden, var udsat for at lægges i Aske. Saaledes søgte Britterne i det nittende Aarhundrede at forevige deres Minde paa Walcheren.